cyanic-selkie/wikianc huggingface dataset:
Πανεπιστήμιο Παρί-Παντεόν-Ασσάς
Το Πανεπιστήμιο Παρί-Παντεόν-Ασσάς (γαλλικά: Université Paris-Panthéon-Assas, παλαιότερη ονομασία: Université Panthéon-Assas, Paris II) της Σορβόννης είναι δημόσιο ερευνητικό πανεπιστήμιο στο Παρίσι και ανήκει στα Πανεπιστήμια της Σορβόννης. Θεωρείται η καλύτερη και πιο διάσημη Νομική Σχολή της Γαλλίας. Δημιουργήθηκε ως διάδοχο σχήμα των οικονομικών και νομικών σχολών του αρχικού και δεύτερου παλαιότερου παγκοσμίως Πανεπιστημίου του Παρισιού, το οποίο σταμάτησε τυπικά να υφίσταται στις 31 Δεκεμβρίου 1970, ως συνέπεια των γεγονότων του Μάη του '68. Η σχολή εξειδικεύεται στις Νομικές Σπουδές, και σε αυτή διδάσκουν μερικοί από τους πιο φημισμένους ακαδημαϊκούς της Γαλλίας. Το Πανεπιστήμιο έχει μακρά παράδοση στις σπουδές Δημοσίου Δικαίου.
Μεταξύ των Ελλήνων αποφοίτων του πανεπιστημίου, περιλαμβάνονται οι Βασιλική Θάνου, Γεώργιος Καμίνης, Παναγιώτης Πικραμμένος, Ευάγγελος Βενιζέλος και Προκόπης Παυλόπουλος καθώς και ένας μεγάλος αριθμός από κατά σειρά Προέδρους του Συμβουλίου της Επικρατείας. Από πρόσφατους πολιτικούς αρχηγούς της Γαλλίας, στο Πανεπιστήμιο φοίτησε ο Φρασνουά Ολλάντ.
Γλώσσα Χμερ
Τα Χμερ ή Καμποτζιανά είναι η επίσημη γλώσσα της Καμπότζης. Ανήκει στην αυστροασιατική γλωσσική οικογένεια. Ως γλώσσα είναι επηρεασμένη από τα Σανσκριτικά, ενώ σχηματίζει γλωσσικό δεσμό μαζί με την ταϊλανδική, τη λαοτινή, την Τσαν και τη βιετναμέζικη στη νοτιοανατολική Ασία. Με περίπου 16 εκατομμύρια ομιλητές, είναι η δεύτερη πιο ευρέως ομιλούμενη αυστροασιατική γλώσσα (μετά τα βιετναμέζικα).
Σιδηροδρομική γραμμή Κορινού - Μεθώνης - Αιγινίου
Η σιδηροδρομική γραμμή Κορινού - Μεθώνης - Αιγινίου ήταν μια ελληνική σιδηροδρομική γραμμή κανονικού εύρους, με μήκος 20 χιλιόμετρα πού ένωνε τον Κορινό με το Αιγίνιο της Πιερίας μέσα από το δήμο Πύδνας - Κολινδρού. Αποτελεί παράλληλη της γραμμής Αθηνών - Θεσσαλονίκης.
Η γραμμή κατασκευάστηκε το 1916 και ήταν στην αρχή της ενωτικής γραμμής Παπαπουλίου Λάρισας – Πλατέος Ημαθίας (Χ.Θ. 394,026 – 482,567). Η γραμμή αυτή σύνδεσε τον Λαρισαϊκό Σιδηρόδρομο με το δίκτυο της S.M. (Chemins de fer de Salonique à Monastir) στη Μακεδονία και κατ' επέκταση σύνδεσε σιδηροδρομικά την πρωτεύουσα με την υπόλοιπη Ευρώπη. Από το 2000, όμως, η νέα σιδηροδρομική γραμμή υψηλών ταχυτήτων περνά την Μεθώνη και το Μακρύγιαλο χωρίς στάση προς το παρόν.
Σταθμοί
Οι 6 σταθμοί της σιδηροδρομικής γραμμής ήταν οι εξής:
Κορινού Κατηγορία:Νομός Πιερίας Κατηγορία:Σιδηροδρομικές γραμμές κανονικού εύρους στην Ελλάδα
Στάσου Πλάι Μου
Το Στάσου Πλάι Μου (αγγλικά: Stand by Me) είναι αμερικανική δραματική περιπέτεια παραγωγής 1986 σε σκηνοθεσία Ρομπ Ράινερ. Η ταινία βασίζεται στο μυθιστόρημα The Body του Στίβεν Κινγκ και ο τίτλος προέρχεται από το ομώνυμο τραγούδι του Μπεν Ε. Κινγκ, που ακούγεται στους τίτλους τέλους. Πρωταγωνιστούν οι Γουίλ Γουίτον, Ρίβερ Φίνιξ, Κόρεϊ Φέλντμαν και Τζέρι Ο' Κόνελ.
Η ταινία αφηγείται την ιστορία του Γκόρντι, ενός συγγραφέα που θυμάται τα παλιά χρόνια της εφηβείας του όταν μαζί με τρεις φίλους του ξεκίνησαν να βρουν το πτώμα ενός εξαφανισμένου αγοριού που θεωρούνταν νεκρό.
Πλοκή
Την ιστορία αφηγείται ο ενήλικος Γκόρντι ΛαΤσάνς, γνωστός ως "Ο Συγγραφέας", ο οποίoς γράφει τα απομνημονεύματα της παιδικής παρέας του.
Το 1959 στην πόλη Καστλ Ροκ του Όρεγκον, ο μικρός Γκόρντι είναι ένα ήσυχο, λάτρης των βιβλίων παιδί που του αρέσει να λέει και να γράφει ιστορίες. Ο πατέρας του δεν του δίνει και πολύ σημασία, ειδικά μετά το θάνατο του μεγαλύτερού του αδερφού, Ντάνι, σε τροχαίο. Ο Ντάνι έδινε μεγαλύτερη προσοχή στον Γκόρντι, απ' ό,τι οι γονείς του.
Εντοπίζουν το πτώμα το αγοριού και αποφασίζουν να κάνουν ένα ανώνυμο τηλεφώνημα στην αστυνομία. Η ταινία τελειώνει με τα αγόρια να επιστρέφουν σπίτι και να λένε αντίο ο ένας στον άλλο. Ο Συγγραφέας δηλώνει ότι ο Βερν αργότερα παντρεύτηκε αμέσως μετά το Λύκειο, έκανε παιδιά και δούλευε σε μια εταιρία. Ο Τέντι προσπάθησε να υπηρετήσει στο στρατό αλλά το πρόβλημα που είχε με το αυτί δεν του το επέτρεψε. Τελικά κατέληξε να πάει φυλακή για ένα διάστημα για παράνομες δουλειές που έκανε στο Καστλ Ροκ. Ο Κρις κατάφερε μαζί με τον Γκόρντι να φύγουν από την πόλη και έγινε δικηγόρος. Ο Συγγραφέας, όμως, αποκαλύπτει ότι ο Κρις πρόσφατα μαχαιρώθηκε και πέθανε όταν προσπάθησε να σταματήσει έναν καυγά. Ο Συγγραφέας τελειώνει την ιστορία του, πηγαίνοντας το γιο του και το φίλο του για κολύμπι.
Box office
Με προϋπολογισμό 8.000.000 δολάρια, η ταινία έκανε άνοιγμα τριημέρου στη 2η θέση με 3,8 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 52,2 εκατομμύρια δολάρια.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1986 Κατηγορία:Ταινίες παραγωγής Columbia Pictures Κατηγορία:Αγγλόφωνες ταινίες Κατηγορία:Αμερικανικές δραματικές κωμικές ταινίες Κατηγορία:Αμερικανικές buddy ταινίες Κατηγορία:Αμερικανικές εφηβικές δραματικές ταινίες Κατηγορία:Αμερικανικές δραματικές περιπετειώδεις ταινίες Κατηγορία:Ταινίες γυρισμένες στο Όρεγκον Κατηγορία:Ταινίες γυρισμένες στην Καλιφόρνια
Χερσονήσι Πεταλιών
Το Χερσονήσι είναι μικρή νησίδα που ανήκει στο σύμπλεγμα των Πεταλιών, που βρίσκεται στην νοτιοδυτική ακτή της Εύβοιας. Διοικητικά ανήκει στον νομό Ευβοίας στον δήμο Καρύστου και είναι ακατοίκητο. Η έκταση του είναι 3,8 τ.χλμ με αποτέλεσμα να είναι το 119ο μεγαλύτερο ελληνικό νησί. Είναι και το δεύτερο μεγαλύτερο νησί του συμπλέγματος των Πεταλιών μετά την Μεγαλόνησο Το υψηλότερο σημείο στο νησί είναι 142 μέτρα. Στο παρελθόν εμφάνιζε κάποιον πληθυσμό και συγκεκριμένα στην απογραφή του 1951 είχε 21 κατοίκους.
κατηγορία:νησιά της Ελλάδας Κατηγορία:Δήμος Καρύστου
Πηγή δεδομένων
Ως πηγή δεδομένων ορίζεται ένα απο τα παρακάτω συστήματα παραγωγής δεδομένων (συνήθως ψηφιακά) Γενικά ο όρος πηγή δεδομένων σε ένα επικοινωνιακό σύστημα είναι η συσκευή που παράγει δεδομένα που θα μεταδοθούν μέσω ενός καναλιού μετάδοσης. Παράδειγμα τέτοιων πηγών είναι το τηλέφωνο ο υπολογιστής. Επικοινωνιακό σύστημα μπορεί να είναι η επικοινωνία μεταξύ δύο υπολογιστών μέσω του τηλεφωνικού δικτύου, η ή ανταλαγή σημάτων φωνής μέσω του τηλεφωνικού δικτύου.
Κατηγορία:Μετάδοση δεδομένων
Εκπαίδευση στην Τουρκική Δημοκρατία της Βόρειας Κύπρου
Η εκπαίδευση στη ΤΔΒΚ οργανώνεται από το Υπουργείο Εθνικής Παιδείας και Πολιτισμού. 5 χρόνια φοίτησης στην πρωτοβάθμια εκπαίδευση είναι υποχρεωτικά. Από το 2015, ο Κεμάλ Ντουρούστ είναι ο Υπουργός Εθνικής Παιδείας και Πολιτισμού.
Νηπιαγωγείο
Τα παιδιά στη ΤΔΒΚ, ηλικίας κάτω των 6 ετών, μπορούν να παρακολουθούν παιδικούς σταθμούς, δημόσιους ή ιδιωτικούς. Το νηπιαγωγείο δεν είναι υποχρεωτικό.
Δημοτικό σχολείο
Το Δημοτικό σχολείο παρέχει 5 χρόνια εκπαίδευσης για τα παιδιά μεταξύ των ηλικιών 6 και 11 ετών. Όλα τα δημοτικά σχολεία είναι δημόσια και δωρεάν.
Γυμνάσιο-λύκειο
Τα λύκεια παρέχουν τουλάχιστον εξαετή εκπαίδευση, όπου τα 3 πρώτα χρόνια αντιστοιχούν στο γυμνάσιο (Ortaokul). Υπάρχουν διαφορετικά είδη σχολείων στο τουρκοκυπριακό εκπαιδευτικό σύστημα, όπως τα πρότυπα δημόσια λύκεια, τα ιδιωτικά σχολεία, τα επιστημονικά λύκεια, τα επαγγελματικά λύκεια, τα τεχνικά λύκεια και τα καλλιτεχνικά σχολεία. Το 2008 υπήρχαν 18 γυμνάσια, 14 γυμνάσια και 12 επαγγελματικά λύκεια.
Πανεπιστήμια
Όλα τα πανεπιστήμια στη Βόρεια Κύπρο είναι ιδιωτικά, εκτός από το Πανεπιστήμιο Ανατολικής Μεσογείου. Το 2013 υπήρχαν 63.765 φοιτητές από 114 χώρες σε εννέα πανεπιστήμια στη ΤΔΒΚ. Το 2014, ο αριθμός των φοιτητών αυξήθηκε σε 70.004 (15.210 τουρκοκύπριοι, 36.148 από την Τουρκία, 18.646 διεθνείς φοιτητές).
Υπάρχουν δέκα πανεπιστήμια στο Βόρειο τμήμα της Κύπρου: Η Διδασκαλική Ακαδημία Ατατούρκ και η Αστυνομική Ακαδημία παρέχουν επαγγελματική εκπαίδευση σε συναφή θέματα.
Κριλ
Το κριλ (αγγλ. krill) είναι γενική κοινή ονομασία που αναφέρεται σε κάθε μέλος του ζωοπλαγκτονικού πληθυσμού της τάξης Ευφαυσεώδη (Euphausiacea) ή του γένους Ευφαύσια (Euphausia) (μαλακόστρακα, Καρκινοειδή). Η ονομασία αυτή χρησιμοποιείται μερικές φορές μόνο για το είδος Ε. η υπερήφανος (E. superba). Η τάξη περιλαμβάνει θαλάσσιους οργανισμούς που μοιάζουν με γαρίδες και έχουν πελαγικές συνήθειες. Ποικίλλουν σε μέγεθος από 8 ως 60 χιλιοστόμετρα. Έχουν ήδη περιγραφεί 82 είδη κριλ. Τα περισσότερα διαθέτουν βιοφωσφορίζοντα όργανα (φωτοφόρα) στην κάτω πλευρά του σώματος, που τα καθιστούν ορατά την νύκτα. Έχουν μεγάλη οικολογική σημασία σε ορισμένες θαλάσσιες περιοχές ως τροφή ορισμένων ψαριών, πουλιών και Κητωδών, κυρίως της μπλε φάλαινας. Τα κρύα νερά κοντά στην Ανταρκτική είναι πλουσιότατα σε θρεπτικά συστατικά, γεγονός που ευνοεί μία άφθονη παραγωγή Διατόμων του φυτοπλαγκτού· με αυτά ακριβώς τρέφεται το κριλ. Το κριλ εμφανίζεται σε τεράστια σμήνη, που μπορεί να συσσωρευθούν κοντά στην επιφάνεια του ωκεανού ή και σε μεγάλα βάθη κάτω των 2000 μέτρων. Η πυκνότητα του πληθυσμού του κριλ μπορεί να φτάσει τα 20.000 άτομα ανά κυβικό μέτρο νερού. Ζουν κυρίως σε ψυχρά νερά, από -1,8° ως + 1,8°C.
Αμόριο
thumb|300px|right|[[Σόλιδος των αυτοκρατόρων Μιχαήλ Β' και Θεοφίλου της Αμοριανής Δυναστείας]]
Αρχαιότητα
thumb|right|150px|Το Αμόριο είναι ο επικρατέστερος διεκδικητής της καταγωγής του Αισώπου Η αρχαία ελληνική πόλη στην Φρυγία εικάζεται να είναι πατρίδα του μυθοποιού Αισώπου, ο οποίος πιθανόν γεννήθηκε εκεί το 625 π.Χ.
Ρωμαϊκά και Βυζαντινά χρόνια
Η Φρυγιανή Δυναστεία (ή Δυναστεία του Αμορίου) έχει της ρίζες της στο Αμόριο. Οι εικονομάχοι αυτοκράτορες Μιχαήλ Β' και Θεόφιλος, όπως και ο Μιχαήλ Γ' κατάγονταν από τη φρυγική πόλη.
Σήμερα
Τα κατάλοιπα της πόλης του Αμορίου είναι σήμερα αντικείμενο μελέτης διεθνούς ανασκαφικής ομάδας υπό την καθηγήτρια του Πανεπιστημίου της Ανατολίας (Anadolu Üniversitesi) Ζελιχά Γκιοκάλπ-Ντεμιρέλ. Παλαιότεροι διευθυντές της ανασκαφής του Αμορίου υπήρξαν από το 1991 εώς το 2013 ο δρ. Κρις Λάιτφουτ, επιμελητής του Μητροπολιτικού Μουσείου της Νέας Υόρκης. Οι εργασίες στην περιοχή ξεκίνησαν το 1987 αρχικά από τον καθηγητή του Πανεπιστημίου της Οξφόρδης Μάρτιν Χάρισον.
Στο Αμόριο επιπλέον δραστηριοποιείται και ελληνική ομάδα που εκπροσωπεί το Ινστιτούτο Μεσογειακών Σπουδών του ΙΤΕ και έχει ως αντικείμενο μελέτης της την πολεοδομική εξέλιξη της μεσαιωνικής βυζαντινής πόλης.
Εξωτερικοί σύνδεσμοι
Κατηγορία:Αρχαίες πόλεις της Φρυγίας Κατηγορία:Επαρχία Αφιόν Καραχισάρ
Μαργκαρέτε Ντέπνερ
Η Μαργκαρέτε Ντέπνερ (ρουμανικά: Margarete Depner), γεννηθείσα, ως Μαργκαρέτε Σεργκ (ρουμανικά: Margarete Scherg), στις 22 Μαρτίου 1885, στο Μπρασόβ της Αυστροουγγαρίας , και αποβιώσασα στις 2 Σεπτεμβρίου 1970 , στο Μπρασόβ της Ρουμανίας , ήταν Ρουμάνα γλύπτρια, ζωγράφος και εικονογράφος, σαξονικής καταγωγής.
Βιογραφία
Καταγόμενη από την οικογένεια βιομηχάνων Σεργκ, η Μαργκαρέτε Ντέπνερ γεννήθηκε στο Μπρασόβ, το 1885, ενώ απεβίωσε, στην ίδια πόλη, το 1970. Το 1931, μετακόμισε, στο πλαίσιο των σπουδών της, στο Βερολίνο, όπου και υπήρξε συμφοιτήτρια του Γιόζεφ Τόρακ.
Θεωρείται ως μία εκ των σημαντικότερων εκπροσώπων του καλλιτεχνικού ρεύματος του μοντέρνου κλασικισμού στην Τρανσυλβανία. Τα έργα της αποτελούν μέρος ιδιωτικών συλλογών και μουσείων, τόσο εντός, όσο και εκτός Ρουμανίας, ενώ, παράλληλα, κατέχει εξέχουσα θέση εντός της σαξονικής κοινότητας του Μπρασόβ, η οποία την θεωρεί ως έναν εκ των σημαντικότερων εκπροσώπων της.
Εξωτερικοί Σύνδεσμοι
Κατηγορία:Καλλιτέχνιδες του 20ού αιώνα Κατηγορία:Ρουμάνες εικονογράφοι Κατηγορία:Ρουμάνες ζωγράφοι Κατηγορία:Ρουμάνες γλύπτριες Κατηγορία:Σάξονες της Τρανσυλβανίας
Σίνγκαρα
thumb|right|200px|Τα Σίνγκαρα σε ένα μεσαιωνικό αντίγραφο του [[Χάρτης του Πόιτινγκερ|Χάρτη του Πόιτινγκερ]] Τα Σίνγκαρα (η αλλοιώς Σίγγαρα ) ήταν μια ισχυρά οχυρωμένη τοποθεσία στο βόρειο άκρο της Μεσοποταμίας κατά το τέλος της αρχαιότητας και την αρχή των μεσαιωνικών χρόνων.
Η θέση του νοτιοανατολικά του Νισιμπή ορίστηκε αδιάφορα από τους αρχαίους συγγραφείς, με τον Στέφανο του Βυζαντίου να τα αποκαλεί πόλη της Αραβίας "κοντά στην Έδεσσα" και τον Πτολεμαίο να τα τοποθετεί στον Τίγρη. Δεν υπάρχει αμφιβολία, ωστόσο, ότι αυτό και το παρακείμενο βουνό τους (ὸ Σίγγαρας ὄρος) ήταν οι προκάτοχοι της σύγχρονης πόλης Σιντζάρ και του βουνού Σιντζάρ στην κοιλάδα της Νινευή του σύγχρονου Ιράκ.
Παραπομπές
Κατηγορία:Μεσοποταμία
Hibernate Framework
Το Hibernate Framework είναι λογισμικό ανοιχτού κώδικα (ελεύθερο λογισμικό) που σκοπό έχει να συνδέσει τα αντικείμενα που δημιουργούνται σε μια αντικειμενοστρεφή γλώσσα προγραμματισμού (Java) με τους πίνακες μιας σχεσιακής βάσης δεδομένων. Η σύνδεση αυτή επιτυγχάνεται με την χρήση επιπρόσθετης πληροφορίας (metadata) που τοποθετείται κατάλληλα (μαζί με τον κώδικα Java ή σε ξεχωριστά xml αρχεία) και περιγράφει την αντιστοιχία μεταξύ των αντικειμένων και της βάσης δεδομένων. Γενικά το Hibernate προσφέρει την αυτόματη μετατροπή της μιας μορφής (αντικείμενα) στην άλλη (σχεσιακή βάση δεδομένων).
Ιστορικό
Το Hibernate είναι λογισμικό που αρχικά κατασκευάστηκε από προγραμματιστές ανά τον κόσμο με συντονιστή τον Gavin King. Αργότερα η εταιρεία JBoss inc. προσέλαβε τους κύριους προγραμματιστές και ανέπτυξε περαιτέρω το Hibernate σχετικά με τα στάνταρτ της πλατφόρμας J2EE. Σήμερα η τελευταία έκδοση του Hibernate είναι η 3.x και ενσωματώνει χαρακτηριστικά όπως interceptor/callback architecture, user defined filters και τα Annotations που παρουσιάστηκαν στη Java (JDK 5.0+).
Χρήση
Το Hibernate συγκαταλέγεται στην κατηγορία του λογισμικού ORM (object/relational mapping). Το λογισμικό ORM στοχεύει στη δημιουργία μιας διεπαφής (interface) μεταξύ των διαδεδομένων σχεσιακών βάσεων δεδομένων και του αντικειμενοστρεφούς προγραμματισμού. Με απλά λόγια, προσφέρει τη χρησιμοποίηση μιας σχεσιακής βάσης δεδομένων ως να ήταν αντικειμενοστρεφής. Για να το επιτύχει αυτό δημιουργεί αντιστοιχίες μεταξύ των εννοιών του αντικειμενοστρεφούς προγραμματισμού (συσχετίσεις, κληρονομικότητα, πολυμορφισμός) - που δεν υπάρχουν σε μια σχεσιακή βάση δεδομένων - και των πινάκων και σχέσεων μεταξύ των πινάκων μιας σχεσιακής βάσης. Με αυτό τον τρόπο ο προγραμματιστής βλέπει τελικά μια αντικειμενοστρεφή βάση δεδομένων, παρ´όλο που στην ουσία χρησιμοποιεί μια σχεσιακή. Έτσι ο προγραμματιστής χρησιμοποιεί τα αντικείμενα της συγκεκριμένης εφαρμογής, τα τροποποιεί σχετικά με τη λογική της εφαρμογής που αναπτύσσει και τα αποθηκεύει (τροποποιεί, διαγράφει και αναζητά) στη βάση ως αντικείμενα, σκεπτόμενος δηλαδή με αντικειμενοστρεφείς έννοιες και όχι με βάση το σχήμα της σχεσιακής βάσης δεδομένων. Σε αυτό το σημείο είναι το Hibernate που, γνωρίζοντας την αντιστοιχία μεταξύ βάσης και λογικής της εφαρμογής, αναλαμβάνει να κατασκευάσει την κατάλληλη εντολή της SQL, η οποία και στέλνεται τελικά στη βάση δεδομένων. Έπειτα, τα αποτελέσματα που επιστρέφει η βάση, το Hibernate τα επιστρέφει στον προγραμματιστή ως αντικείμενα της εφαρμογής. Είναι δηλαδή ένα ενδιάμεσο επίπεδο μεταξύ της εφαρμογής και της βάσης δεδομένων.
Παράδειγμα
Το παράδειγμα που αναφέρεται σε αυτή την παράγραφο είναι πολύ βασικό και παρουσιάζει μια πολύ απλή χρήση του Hibernate. Για λεπτομερέστερη περιγραφή των δυνατοτήτων του Hibernate επισκευθείτε την επίσημη ιστοσελίδα.
Για το παράδειγμά μας, υποθέτουμε πως έχουμε ένα μοντέλο στο οποίο ένας άνθρωπος (Person) μπορεί να διαθέτει κανένα ή περισσότερα οχήματα (Vehicle). Το αντίστοιχο διάγραμμα που δείχνει τα αντικείμενα του μοντέλου μας είναι το παρακάτω:
Αρχείο:hibernate_model.JPG
Η κατάσταση αυτή μπορεί να μεταφραστεί σε σχεσιακή βάση δεδομένων χρησιμοποιώντας δύο πίνακες (PERSON και VEHICLE) με τα αντίστοιχα πεδία όπως φαίνεται παρακάτω:
Αρχείο:hibernate_person.JPG
Αρχείο:hibernate_vehicle.JPG
Το πεδίο PERSON_ID του πίνακα VEHICLE είναι εξωτερικό κλειδί (foreign key) και συνδέει το PERSON με τα VEHICLEs τα οποία κατέχει. Στην εφαρμογή μας πρέπει να κατασκευάσουμε δύο αντικείμενα τα Person και Vehicle:
Αρχείο Person.java
Αρχείο Vehicle.java
Χρησιμοποιώντας το Hibernate πρέπει να κατασκευάσουμε τα XML αρχεία που περιγράφουν την αντιστοιχία μεταξύ των αντικειμένων και των πινάκων της βάσης δεδομένων:
Αρχείο engine/Person.hbm.xml
Αρχείο engine/Vehicle.hbm.xml
Επίσης πρέπει να ορίσουμε ένα αρχείο με τα χαρακτηριστικά της βάσης δεδομένων που χρησιμοποιούμε. Για παράδειγμα, αν χρησιμοποιούμε PostgreSQL και η βάση μας λέγεται myBD τότε το αρχείο μας περιέχει τα παρακάτω:
Αρχείο hibernate.properties
hibernate.connection.driver_class= org.postgresql.Driver hibernate.connection.url=jdbc:postgresql://localhost/myDB hibernate.connection.username = user hibernate.connection.password = pass hibernate.dialect = net.sf.hibernate.dialect.PostgreSQLDialect
Γράφοντας τα παραπάνω έχουμε κάνει τα εξής:
Έχοντας ορίσει όλα αυτά μπορούμε να αρχίσουμε το Hibernate και να αναφερθούμε στα αντικείμενά μας όπως περιγράφεται στη συνέχεια:
Στο παράδειγμα αυτό αποθηκεύτηκαν στη βάση δεδομένων, στους αντίστοιχους πίνακες, τα αντικείμενά p και v και αναζητήθηκαν το person και τα vehicles που έχει. Παρατηρήστε ότι σε όλη την έκταση του παραδείγματος δε χρησιμοποιήσαμε καθόλου SQL κώδικα, πράγμα που επιτρέπει το διαχωρισμό του business logic της εφαρμογής από τη βάση δεδομένων. Ο προγραμματιστής μπορεί ετσι να αφοσιωθεί στην κωδικοποίηση της εφαρμογής χωρίς να συνδέει στενά τον κώδικα της εφαρμογής με τον κώδικα που χρειάζεται για την τροποποίηση των δεδομένων στη βάση. Επίσης, οι αλλαγές στη βάση δεδομένων είναι ευκολότερο να αντιμετωπιστούν στα XML αρχεία των αντιστοιχίσεων παρα οπουδήποτε μέσα στον κώδικα. Ακόμα, χρειάζονται πολύ λιγότερες γραμμές κώδικα για τις βασικές τροποποιήσεις των δεδομένων (CRUD – Create Read Update Delete) στη βάση δεδομένων. Αυτά, σε μεγάλης έκτασης εφαρμογές, αποδυκνύονται πολύτιμα, τόσο όσον αφορά τον χρόνο ανάπτυξης της εφαρμογής όσο και στην αποσφαλμάτωση του κώδικα κατα την ανάπτυξη της εφαρμογής.
Το παράδειγμα που περιγράψαμε είναι πολύ απλό και ενδεικτικό της χρήσης του Hibernate. Το Hibernate υποστηρίζει πολύπλοκες συσχετίσεις μεταξύ αντικειμένων όπως συσχετίσεις (associations), πολυμορφισμό (polymorphism) και κληρονομικότητα (inheritance) και τις κυριότερες βάσεις δεδομένων (Oracle, MySQL, PostgreSQL, Microsoft SQL Server, DB2, Sybase κτλ.). Επίσης μπορεί να χρησιμοποιηθεί τόσο σε unmanaged (π.χ. το παράδειγμα που αναφέραμε) όσο και σε managed application περιβάλλοντα (π.χ. JBoss).
Βιβλιογραφία
Κατηγορία:Java Κατηγορία:Ελεύθερο λογισμικό
Επικοινωνιακό σύστημα
Ο βασικός σκοπός ενός επικοινωνιακού συστήματος είναι η ανταλλαγή πληροφορίας (δεδομένων) μεταξύ δύο μερών. Παράδειγμα μπορεί να είναι η επικοινωνία μεταξύ δυο υπολογιστών μέσω του τηλεφωνικού δικτύου, η ανταλαγή σημάτων φωνής μέσω του τηλεφωνικού δικτύου. Τα βασικά μέρη ενός επικοινωνιακού συστήματος είναι
Κατηγορία:Μετάδοση δεδομένων
Μελάτες Άρτας
Οι Μελάτες Άρτας είναι χωριό του Δήμου Νικολάου Σκουφά με 136 μόνιμους κατοίκους (απογραφή 2011) και απέχει περίπου 26 χιλιόμετρα από την πόλη της Άρτας. Σύμφωνα με το Σχέδιο Καποδίστρια οι Μελάτες υπήρξαν μέχρι το τέλος του 2010 δημοτικό διαμέρισμα του Δήμου Πέτα με έδρα το Πέτα. Με βάση τη νέα διοικητική διαίρεση που προβλέπει το Σχέδιο Καλλικράτης, εντάχθηκαν στον νέο Δήμο Νικολάου Σκουφά. Οι Μελάτες μαζί με την Μαρκινιάδα, τον Ζυγό, την Μέγκλα και τη Διασέλλα αποτελούν την τοπική κοινότητα Μαρκινιάδας με συνολικό πληθυσμό 434 κατοίκους.
Οι Μελάτες Τοποθεσία και πρόσβαση
Το χωριό Μελάτες Άρτας είναι ημιορεινό, σε υψόμετρο περίπου 300 μέτρων. Δίπλα στο χωρίο ρέει ο ποταμός Άραχθος. Οι Μελάτες βρίσκονται ανάμεσα στα χωριά της Άνω Καλεντίνης και της Κάτω Καλεντίνης, στον οδικό άξονα Άρτας - Τρικάλων. Η παλιά γέφυρα του χωριού κτίστηκε το 1938 επί Μεταξά, για να επικοινωνεί το χωριό με τα χωράφια που ήταν στην απέναντι μεριά. Ο ποταμός και το φυσικό περιβάλλον είναι σημαντικά για την οικονομία του χωρίου. Τα κοντινότερα χωριά είναι η Μαρκινιάδα, η Κάτω και Άνω Καλεντίνη, το Παλαιοκάτουνο και πιο ψηλά το Βουργαρέλι και το Αθαμάνιο. Διοικητικά ανήκει στο Δήμο Νικολάου Σκουφά. Παλαιότερα ανήκε στο Δήμο Πέτα και ακόμα πιο παλιά στην Κοινότητα Μαρκινιάδας. Αποτελείται από τους συνοικισμούς Σέλια (παλιά ονομασία: Σέζια), Βάρκο, Διασέλλα και Άγιο Γεώργιο. Οι λιγοστοί πλέον κάτοικοι των Μελατών ασχολούνται με τη γεωργία και την κτηνοτροφία. Στο χωρίο το έτος 2022 λειτουργούν δύο καφενεία, του "Τσιώρη" στην είσοδο των Μελατών από την Άρτα και του "Κατσάνου", εντός του χωριού στον δρόμο προς την Ιερά Μονή Μελατών.
Ιερά Μονή Μελατών Της Ιεράς Μητρόπολις Άρτης
Είναι Μοναστήρι αφιερωμένο στην γέννηση της Θεοτόκου και γιορτάζει στις 8 Σεπτεμβρίου. Ιδρύθηκε τον 17ο αιώνα, χωρίς ωστόσο να είναι με βεβαιότητα γνωστό το ακριβές έτος ιδρύσεώς του. Πάντως, το έτος 1797 κτίσθηκε για δεύτερη φορά με το σημερινό καθολικό. Η εικονογράφηση έγινε το 1821. Υπέστη πολλές καταστροφές τα έτη 1833 και 1854, αλλά ανακαινίστηκε ξανά. Ηγούμενος της Ιεράς Μονής Μελατών ήταν ο Γεράσιμος Καρλούτσης έως την 6η Ιανουαρίου 1943. Το έτος 1944 κάηκε από τους Γερμανούς. Κατά το παρελθόν ήταν ένα αρκετά "πλούσιο" Μοναστήρι, έχοντας πολλά κοπάδια πρόβατα και γίδια, αλλά και πολλές χερσαίες εκτάσεις. Το περιτείχισμα και η πύλη του Μοναστηριού των Μελατών χρονολογούνται στα 1844, τα δε κελιά στα 1876. Η Μονή είναι ανδρώα, έχοντας εγγεγραμμένους στο Μοναχολόγιο δύο μοναχούς. Χρέη ηγουμενοσυμβουλίου κατά το έτος 2022 ασκεί ο αρχιμανδρίτης Θεολόγος Ντούβαλης, ιεροκήρυξ της Ιεράς Μητροπόλεως Άρτης. Ο ναός είναι ξυλόστεγη βασιλική χωρίς τρούλλο, έφερε δε εσωτερικά τοιχογραφίες του έτους 1821, οι οποίες δυστυχώς σήμερα δε σώζονται λόγω των πολλών καταστροφών που έπαθε κατά καιρούς το Μοναστήρι, κυρίως όμως στα χρόνια της Κατοχής και του Εμφυλίου. Το υπέρθυρο τόξο του πυλώνα φέρει λαϊκότροπες λιθόγλυπτες παραστάσεις πάνω δε απ' αυτό το τόξο υπάρχει τοιχογραφία της Παναγίας στον τύπο της Πλατυτέρας, έργο του 1979.
Λίμνη Πουρναρίου Η καλύτερη θέα στις Μελάτες
Αμέσως μετά το χωρίο Μελάτες στον οδικό άξονα Άρτας - Τρικάλων, μπορεί ο επισκέπτης να απολαύσει την Λίμνη Πουρναρίου. Όσο πλησιάζει κανείς προς τη λίμνη, από το ύψος της γέφυρας Μελάτων και μετά, το Μεσογειακό τοπίο αρχίζει να διανθίζεται με υγρόφιλα είδη φυτών και δέντρων όπως τα πλατάνια, ενώ οι κουτσουπιές δεσπόζουν σε όλη τη διαδρομή. Αν επισκεφθεί κάποιος την περιοχή χειμώνα προς άνοιξη, θα έχει τη δυνατότητα να θαυμάσει στα απέναντι κάθετα πρανή της λίμνης, μικρούς καταρράκτες, οι οποίοι σε συνδυασμό με την πυκνή βλάστηση, δημιουργούν ένα τοπίο μοναδικής σύνθεσης και ξεχωριστής ομορφιάς. Πανοραμικά, στο βάθος δεξιά, η οροσειρά των Τζουμέρκων παραμένει σταθερό σημείο στον ορίζοντα και αποτελεί μια αξέχαστη εικόνα για τους εκδρομείς. Πολλοί είναι αυτοί που συνηθίζουν να επισκέπτονται τη λίμνη τα Σαββατοκύριακα και να περνούν όμορφες οικογενειακές στιγμές.
Αρχηγείο Τζουμέρκων Η θυσία των μαχητών
Στις Μελάτες διαδραματίστηκε το συγκλονιστικό χρονικό της σφαγής δεκάδων ανταρτών του Αρχηγείου Τζουμέρκων που πιά­στηκαν αιχμάλωτοι το Πάσχα του 1947 από τον κυβερνητικό στρατό και τις παρακρατικές συμμορίες της περιοχής. Παρά τον διεθνή Νόμο περί σεβα­σμού των αιχμαλώτων, τον οποίο είχαν αποδεχτεί όλα τα πολιτισμένα έθνη, μεταξύ αυτών και η Ελλάδα, οι αιχμάλωτοι αντάρτες μας του ΔΣΕ σφαγιάστη­καν, συγκλονίζοντας ολόκληρη την περιοχή. Οι Μελάτες ήταν από τις ανταρτοκρατούμενες περιοχές που επισκέφθηκε ο Γάλλος ποιητής Ανρί Μπασίς και εμπνεύστηκε το ποίημα «Αντάρτες εμπρός»: «Τα άρματά μας ζωστήκαμε πάλι / στης τιμής για να βγούμε στο δρόμο. / Τόσο πένθος και τόσα δάκρυα, / την ζωή μας την είχανε μαυρίσει./ Το ψωμί των παιδιών μας νια να ’χουμε / κι όχι πια με τον τρόμο να ζούμε, / στα βουνά της πατρίδας τον άγιο / δοξασμένο αρχίσαμε αγώνα μας». Κάθε χρόνο στο μνημείο που βρίσκεται στην είσοδο των Μελατών από την Άρτα, πραγματοποιείται συγκινητική εκδήλωση στον τόπο θυσίας των παλικαριών - μαχητών του ΔΣΕ, στο Αρχηγείο Τζουμέρκων με διοικητή τον Θοδωρή Ζαλοκώστα (Παλιούρα), που μετά θάνατον ονομάστηκε υποστράτηγος.
Ο πατήρ Γεράσιμος Νάκης. Ἐκοιμήθη ἐν Κυρίω
Μία από τις χαρακτηριστικές μορφές στην ιστορία του χωριού ήταν ο αείμνηστος πατήρ Γεράσιμος Νάκης, ο οποίος απεβίωσε στις 6 Οκτωβρίου 2017, σε ηλικία 76 ετών και κηδεύτηκε στο Κοιμητήριο του Αγίου Νικολάου Μελατών Άρτας. Είχε γεννηθεί το 1941 στα Θεοδώριανα Άρτας. Διακόνησε ως εφημέριος για πολλά χρόνια στην ιστορική Μονή Γεννήσεως της Θεοτόκου στις Μελάτες Άρτας. Ασκητική μορφή, άνθρωπος που μιλούσε λίγο και σε κέρδιζε από την πρώτη στιγμή. Σεβάσμιος και καλοσυνάτος με βαθιά χριστιανική λατρεία. Είχε μεγάλη αγάπη για την φωτογραφία, έχοντας μεγάλη συλλογή από τοπία και πρόσωπα της περιοχής. Ζούσε ακριβώς δίπλα από το Μοναστήρι, η πόρτα του οποίου ήταν πάντα ανοιχτή για τους επισκέπτες.
Γιάννης Καλπούζος. Ο συγγραφέας
Ο Γιάννης Καλπούζος γεννήθηκε στο χωριό Μελάτες Άρτας το 1960. Έχει γράψει ποιητικές συλλογές, στίχους σε πάνω από 80 τραγούδια, διηγήματα και μυθιστορήματα. Με την ποιητική συλλογή "Έρωτας νυν και αεί" ήταν υποψήφιος στη βραχεία λίστα για το Κρατικό Βραβείο Ποίησης 2008, ενώ το 2009 τιμήθηκε με το Βραβείο Αναγνωστών του Εθνικού Κέντρου Βιβλίου (Ε.ΚΕ.ΒΙ.) για το πασίγνωστο μυθιστόρημά του "Ιμαρέτ". Η παραλογή «Ο λύκος», που εμπεριέχεται στη συλλογή διηγημάτων "Κάποιοι δεν ξεχνούν ποτέ", βραβεύτηκε στον διεθνή διαγωνισμό ποίησης και διηγήματος «Γιώργος Σεφέρης» του Πανεπιστημίου του Παλέρμο.
Καταρράκτης. Στη θέση Πύργος Μελατών
Από το έτος 2021 έγινε γνωστός στο ευρύ κοινό μετά από πρωτοβουλία του Βασίλη Απ. Τσεκούρα ο καταρράκτης που υπάρχει λίγο έξω από το χωρίο. Βρίσκεται στη θέση "Πύργος", μετά την παλιά γέφυρα των Μελατών (κάτω από το Μοναστήρι). Μετά από μία όμορφη διαδρομή μέσα στη φύση (πρόσβαση με περίπου δέκα λεπτά περπάτημα), ο επισκέπτης θα βρεθεί μπροστά σε ένα ωραίο τοπίο, απολαμβάνοντας το εντυπωσιακό θέαμα που προσφέρει ο καταρράκτης και λίγες σταγόνες δροσιάς. Έχει ύψος πάνω από δέκα μέτρα και πολλές θέσεις τόσο ψηλά όσο και χαμηλά για να τον απολαύσεις. Πλέον, κυρίως τους χειμερινούς μήνες και την άνοιξη πολλοί είναι αυτοί που τον επισκέπτονται. Στο χωρίο υπάρχουν και κάποιοι ακόμη καταρράκτες, στους οποίους όμως είναι δύσκολη η πρόσβαση.
Απογραφή. Οι κάτοικοι των Μελατών
2011 - 136
2001 - 174
1991 - 171
Πολιτιστικός Σύλλογος Μελατών
Χωρίς στοιχεία
Εξωτερικοί σύνδεσμοι
Κατηγορία:Χωριά του νομού Άρτας Κατηγορία:Δήμος Νικολάου Σκουφά
Κατάλογος πόλεων της Δανίας
thumb|200px|Πόλεις της Δανίας
Το αστικό συγκρότημα της Κοπεγχάγης έχει πληθυσμό 1.336.982 κατοίκους και περιλαμβάνει τους δήμους Κοπεγχάγη, Φρέντερικσμπεργκ, Γκεντόφτε, Γκλαντσάξε, Λίνγκμπι-Τώρμπεκ, Χβιντόβρε, Μπάλερουπ, Τόρνμπι, Μπρόντμπι, Χέρλεβ, Άλμπερτσλουντ, Γκλόστρουπ, Ρόντοβρε, Βάλενσμπεκ, και τις κοινότητες Γκρέβε Στραντ, Ίσχεϊ, Ρούντερσνταλ και Φούρεσο. Ο παρών κατάλογος περιλαμβάνει τις πόλεις της Δανίας με πληθυσμό άνω των 20.000 κατοίκων:
Παραπομπές
Δαν
Sonder Kfz-1
Το Sonder Kfz-1 ή SK-1, επίσης γνωστό ως Garant 30k SK-1, ήταν ένα τεθωρακισμένο όχημα περιπολίας και το μόνο τεθωρακισμένο όχημα μαζικής παραγωγής της Ανατολικής Γερμανίας. Μπήκε σε υπηρεσία από την Αστυνομία της Ανατολικής Γερμανίας (KVP, Kasernierte Volkspolizei) το 1953. Χρησιμοποιήθηκε από την αστυνομία για την καταστολή των διαδηλώσεων και επισοδίων και ύστερα από τον Εθνικό Λαϊκό Στρατό (Nationale Volksarmee).
Στις 13 Αυγούστου του 1961 χρησιμοποιήθηκαν για την κατασκευή του Τοίχους του Βερολίνου.
Παρόλο που οπτικά μοίαζει με το τεθωρακισμένο της Σοβιετικής Ένωσης, BA-64 τα δύο δεν βασίζονται στο ίδιο μοντέλο.
Το SK-1 βασίστηκε στο αμάξωμα του φορτηγού Phänomen Granit 30k/ Robur Garant 30k, το οποίο θωρακίστηκε και στο οποίο προστέθηκε ένας πυργίσκος ελαφριάς θωράκισης. Λόγω του μεγαλύτερου βάρους είχε ενισχυμένο οπίσθιο άξωνα. Έχει ένα πορτάκι στο πίσω μέρος του κύτους (αγγλ. hull ) για την είσοδο του πληρώματος και μια πόρτα στην κορυφή του πυργίσκου. Ο πυργίσκος έχει πολλά ανοίγματα για καλύτερη όραση και ένα άνοιγμα για πολυβόλο. Σχεδιάστηκε για χρήση σε ασφαλτωμένους δρόμους.
Με την επανένωση της Γερμανίας, τα περισσότερα SK-1 αποσύρθηκαν και διαλύθηκαν, εκτός από ορισμένα που στάλθηκαν σε μουσεία ή ιδιωτικούς συλλέκτες.
Φωτογραφίες
Τεθωρακισμένα οχήματα Sonder Kfz-1 σε παρέλαση για τον εορτασμό των 12 χρόνων από την ίδρυση της ΛΔΓ στο Eisenhüttenstadt του Ανατολικού Βερολίνου στις 7 Οκτωβρίου του 1961.
Εξωτερικοί σύνδεσμοι
Κατηγορία:Οχήματα
Μπαλαλίτ
δεξιά|μικρογραφία|Μπαλαλίτ σερβιρισμένο με φιστίκια Το Μπαλαλίτ (بلاليط‎) είναι παραδοσιακό γλυκό και αλμυρό πιάτο δημοφιλής στις Αραβικές χώρες του περσικού Κόλπου.
Μια δημοφιλής επιλογή για πρωινό, παραδοσιακά αποτελείται από βερμιτσέλι που γλυκαίνεται με ζάχαρη, κάρδαμο, ροδόνερο και σαφράν, και σερβίρεται με ομελέτα αυγού. Μερικές φορές σερβίρεται με σοταρισμένα κρεμμύδια ή πατάτες. Το πιάτο σερβίρεται ιδιαίτερα κατά τη διάρκεια των Ισλαμικών αργιών του Ιντ αλ-φιτρ, ως το πρώτο γεύμα της ημέρας.
Δείτε επίσης
αριστερά|μικρογραφία|200x200εσ|Ένα πιάτο σπιτικού μπαλαλίτ.
Παραπομπές
Κατηγορία:Αραβική κουζίνα
Επίτροπος Μεταφορών της Ευρωπαϊκής Ένωσης
Ο Επίτροπος Μεταφορών είναι μέλος και Αντιπρόεδρος της Ευρωπαϊκής Επιτροπής.
Σημερινός Επίτροπος είναι ο Αντιπρόεδρος Σίιμ Κάλας.
Το χαρτοφυλάκιο είναι αρμόδιο για την ανάπτυξη της υποδομής των μεταφορών στην Ευρωπαϊκή Ένωση, όπως οδικά και σιδηροδρομικά δίκτυα, αλλά και τα συστήματα πλοήγησης όπως το σύστημα εντοπισμού θέσης Galileo.
Εξωτερικοί σύνδεσμοι
Μεταφορών
Κλαράκ (Ωτ-Γκαρόν)
Το Κλαράκ (γαλλικά και οξιτανικά: Clarac) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.
Οι κάτοικοί του είναι γνωστοί ως Κλαρακουά (γαλλικά: Claracois).
Ιοβάκχεια
Τα Ιοβάκχεια ήταν αρχαία ελληνική εορτή που τελούταν στην αρχαία Αθήνα προς τιμή του Διονύσου του Ιοβάκχου.
Η εορτή αυτή τελούνταν από τους πιστούς του Διονύσου που όμως ο ακριβής λόγος του σκοπού ή της επ΄ αυτών ανάμνησης παραμένει συγκεχυμένος.
Πηγές
Κατηγορία:Αρχαίες αθηναϊκές εορτές
Σαλβαδόρ Σάντσες Σερέν
Ο Σαλβαδόρ Σάντσες Σερέν (Salvador Sánchez Cerén, 18 Ιουνίου 1944-) είναι πολιτικός από το Ελ Σαλβαδόρ, ο οποίος διετέλεσε πρόεδρος από τον Ιούνιο του 2014 ως το 2019. Υπηρέτησε επίσης ως αντιπρόεδρος επί προεδρίας του προκατόχου του, Μαουρίσιο Φούνες από το 2009 ως το 2014. Ανήκει στο αριστερό κόμμα Εθνικό Απελευθερωτικό Μέτωπο Φαραμπούντο Μαρτί (FMLN).
Προσωπική ζωή
Γεννήθηκε στο Κεσαλτεπέκε, Ελ Σαλβαδόρ. Σπούδασε στο Σαλβαδορανό Πανεπιστήμιο Αλμπέρτο Μασφερέρ (παιδαγωγική σχολή) του Σαν Σαλβαδόρ.
Όταν άρχισε ο εμφύλιος πόλεμος το 1980 ο Σερέν υιοθέτησε το ψευδώνυμο διοικητής Λεονέλ Γκονσάλες, καθώς είχε διοριστεί και στη θέση του "comandante" ή διοικητή.
Το 1984 έγινε γενικός διοικητής του FMLN μέρχι την υπογραφή των συνθηκών της Τσαπουλτεπέκ το 1992, οπότε οι αντάρτες παρέδωσαν τα όπλα τους και έγιναν νόμιμο πολιτικό κόμμα. Το FMLN στα 1991 περιέγραφε την ιδεολογία του ως μαρξιστική-λενινιστική.
Πολιτική σταδιοδρομία
Το 2000 εξελέγη βουλευτής του FMLN και επανεξελέγη το 2003 και το 2006. Ανάμεσα στο 2001 και 2004 υπηρέτησε ως γενικός συντονιστής του κόμματος. Έπειτα από το θάνατο του ηγέτη του κομμουνιστικού Κόμματος του Ελ Σαλβαδόρ Σαφίκ Χαντάλ το 2006, ο Σερέν τον διαδέχθηκε ως επικεφαλής της κοινοβουλευτικής πτέρυγας του FMLN. Τον Απρίλιο του 2007 επιλέχθηκε ως υποψήφιος αντιπρόεδρος για τον υποψήφιο πρόεδρο Μαουρίσιο Φούνες στις προεδρικές εκλογές του 2009. Οι Φούνες και Σερέν κέρδισαν τις εκλογές, επικρατώντας της Εθνικιστικής Ρεπουμπλικανικής Συμμαχίας (ARENA). Ο Φούνες ορκίστηκε πρόεδρος την 1η Ιουνίου 2009 με αντιπρόεδρο τον Σερέν. .
Το 2014 κατήλθε ως υποψήφιος του FMLN στις προεδρικές εκλογές εκείνης της χρονιάς. Παρά τις καταγγελίες για νοθεία στις οποίες προέβη ο Νόρμαν Κιχάνο, νικητής του δεύτερου γύρου των εκλογών ανακηρύχθηκε ο Σάντσες Σερέν με ποσοστό 50,1% έναντι 49,8 για τον αντίπαλό του. Ο πρώην αντάρτης ορκίστηκε πρόεδρος την 1η Ιουνίου 2014.
Τον διαδέχθηκε στην προεδρία ο Ναγίμπ Μπουκέλε, την 1η Ιουνίου 2019.
Εξωτερικοί σύνδεσμοι
Κατηγορία:Πρόεδροι του Ελ Σαλβαδόρ
Δήμος Μαρμαρίου
Ο δήμος Μαρμαρίου ήταν δήμος του νομού Ευβοίας στην νότια χερσόνησο του νησιού της Εύβοιας ανάμεσα στους δήμους Καρύστου και Στυραίων. Αποτελείτο από 9 δημοτικά διαμερίσματα, κατελάμβανε έκταση 241,3 τ.χλμ. και είχε συνολικό πληθυσμό 3.152 κατοίκους. Έδρα του ήταν το Μαρμάρι. Καταργήθηκε το 2010.
Ο δήμος αποτελείτο από τα παρακάτω δημοτικά διαμερίσματα και οικισμούς:
Παραπομπές
Μ
Η ώρα η καλή
Η Ώρα Η Καλή είναι ο τίτλος μιας οικογενειακής κωμικής σειράς που προβλήθηκε από τους τηλεοπτικούς δέκτες του Mega Channel τις τηλεοπτικές σεζόν 2004-2007. Το σενάριο υπέγραψε ο Πάνος Αμαραντίδης, ενώ τη σκηνοθεσία ανέλαβε ο Αντώνης Τέμπος και ο Μάκης Πετρόπουλος. Η σειρά σημείωσε μεγάλη επιτυχία κατά τη διάρκεια της προβολής της, και έκτοτε έχει επαναπροβληθεί σε επανάληψη πολλές φορές.
Τη παραγωγή της σειράς ανέλαβε η εταιρία JK productions του Γιάννη Καραγιάννη, ενώ τη μουσική των τίτλων συνέθεσε ο Γιάννης Μακρίδης (στης οποίας τα φωνητικά συμμετέχει και η ηθοποιός της σειράς, Ελένη Καρακάση).
Α' Κύκλος (2004-05)
Ο Στέφανος (Πάνος Μιχαλόπουλος) είναι αξιωματικός του Πολεμικού Ναυτικού, ζωντοχήρος με δύο παιδιά στην εφηβεία. Η μητέρα του, Πίτσα (Κάρμεν Ρουγγέρη), θέλει να τον παντρέψει και να τον νοικοκυρέψει. Η Σοφία (Μπέσυ Μάλφα) και η Τζένη (Ζέτα Δούκα) είναι δύο αδερφές, που ανταγωνίζονται η μία την άλλη σε όλα τα επίπεδα. Φιλόλογος η πρώτη, επικεφαλής της οικογενειακής επιχείρησης η δεύτερη... Τελείως διαφορετικές. Η μητέρα τους, Ναταλί (Ρίκα Διαλυνά), τροφοδοτεί τον ανταγωνισμό τους, ενώ παράλληλα δουλεύει στο μυαλό της την αποκατάσταση τους. Ο Στέφανος γνωρίζει και τις δύο, την καθεμιά με διαφορετικό τρόπο και ιδιότητα. Στην αρχή είναι ζευγάρι με τη Τζένη και η Σοφία είναι απλά καθηγήτρια των παιδιών, την οποία είχε ερωτευτεί αφού την είχε σύστησε μια φίλης της Πίτσας, η Κασσιανή (Ζωή Ρηγοπούλου). Γίνεται πολύ καλή φίλη με τα παιδιά του τον Θέμη (Θοδωρής Πετρόπουλος), τη Χριστίνα (Αλεξάνδρα Ούστα) και με τη Πίτσα, η οποία έχοντας λατρέψει τη Σοφία, μεσολαβεί προκειμένου αυτή με τον Στέφανο να τα παντρευτούν και να τη κάνει νύφη της. Στη συνέχεια, αντιλαμβάνεται πόσο ερωτευμένος είναι και με τη Σοφία, γεγονός που τον κάνει να οδηγείται σε ανεπανόρθωτα λάθη. Στα μέσα του κύκλου αφήνει τη Σοφία έγκυο, ενώ ήταν ακόμα σε σχέση με την Τζένη. Παράλληλα, τη Σοφία πολιορκεί και ο φίλος του Στέφανου, Θόδωρος (Γιώργος Κωνσταντής). Όταν η Σοφία μαθαίνει ότι κυοφορεί το παιδί του Στέφανου, τα χάνει και δεν ξέρει πως να αντιδράσει χωρίς να ταράξει τη σχέση της με τη Τζένη περαιτέρω, μιας και ετοιμαζόταν να παντρευτεί τον Στέφανο και νόμιζε πως εκείνη είναι έγκυος. Ο Στέφανος όμως θα τη παντρευόταν μόνο και μόνο επειδή ετοιμαζόταν να γεννήσει το παιδί τους, πράγμα που τελικά δεν ίσχυε. Όταν μαθαίνει τα γεγονότα αυτά, έντρομος αποφασίζει ακαριαία να εξαφανιστεί από προσώπου γης.
Β' Κύκλος (2005-06)
Ο Στέφανος, αφού έλειψε ένα δίμηνο σε άσκηση με τον στόλο, γυρίζει και αποφασίζει να μην παντρευτεί τη Τζένη και να μείνουν απλά μαζί σαν ζευγάρι. Η Τζένη, μετά από τόσες ετοιμασίες και τρέξιμο, νευρίασε τόσο που αποφάσισε να χωρίσει μαζί του. Στο μεταξύ, η Σοφία ετοιμαζόταν για τη γέννα της, χωρίς όμως να αποκαλύψει ποιος είναι ο πατέρας. Ο λόγος είναι γιατί δεν ήθελε ο Στέφανος να την αποκαταστήσει μόνο και μόνο για το παιδί, αλλά επειδή την αγαπάει. Μη μπορώντας να αλλάξει την κατάσταση μετά τη γέννα, αρχίζουν να αποκαλύπτονται μυστικά και η Τζένη. δυναμικότερη από τη Σοφία. αποφασίζει να βάλει τα πράγματα στη θέση τους και να κάνει πίσω. Η Πίτσα με τη Ναταλί, έχοντας γίνει αχώριστες φίλες, καταστρώνουν διαρκώς σχέδια με αποτυχημένη έκβαση για να φέρουν κοντά τον Στέφανο με τη Σοφία. Στα μέσα του κύκλου, η Νάταλι μαθαίνει ότι στην εταιρία της η υπάλληλος της, η Μίρκα (Έφη Οικονομάκη), είναι μέτοχος και έχει το 10% -και το πιο τραγικό- επειδή διατηρούσε παράνομο δεσμό με τον άντρα της, έχοντας κάνει ένα παιδί τον Τζώνη (Δημήτρης Βλάχος), ο οποίος τα φτιάχνει με τη Χριστίνα. Την εμφάνιση της έκανε και η πρώην σύζυγος τους Στέφανου, η Μαίρη (Αριέττα Μουτούση), η οποία αποκαλύπτει ότι ο Στέφανος είχε και 3ο παιδί που μεγάλωσε μόνη της, τη Στέφανι (Ούρσουλα Βλάχου). Μέσα σ' όλα αυτά, στο τέλος ο Στέφανος και η Σοφία αποφασίζουν να ανεβούν τα σκαλιά της εκκλησίας, αλλά διάφορα εμπόδια όπως το γεγονός ότι δεν ξεκαθάρισε μέσα της, αν θέλει την καριέρα ή την οικογένεια, που θα μείνουν μετά τον γάμο, τι θα κάνει με τη δουλειά της και με τις ετοιμασίες του γάμου αναστατώνεται και προκαλείται και επικρατεί μια σύγχυση. Η Τζένη, έπειτα από μία ακόμη ερωτική απογοήτευση που δοκίμασε με τον Λευτέρη (Νίκος Παπαδάκης), αποφάσισε να πάει να ζήσει στην Αμερική και να ακολουθήσει το όνειρο της, να γίνει ηθοποιός και προκειμένου να έχει ένα κεφάλαιο να ζήσει, πουλάει το ποσοστό της από την επιχείρηση. Η Σοφία δέχεται ένα τηλεφώνημα από ένα φίλο της και μαθαίνει ότι έγινε καθηγήτρια της φιλοσοφίας στο πανεπιστήμιο της Γκρενόμπλ, στη Γαλλία. Η Σοφία ήταν ήδη διχασμένη ανάμεσα στον αν επιθυμεί μια έγγαμη ζωή με τον Στέφανο ή αν επιθυμεί να κυνηγήσει την καριέρα της και να φτάσει όσο πιο ψηλά μπορεί. Έτσι, έχοντας επικρατήσει η λογική της και η αγάπη της για τη δουλειά της και όχι το συναίσθημα και ο έρωτας της για τον Στέφανο, ο γάμος ματαιώνεται τη τελευταία στιγμή.
Γ' Κύκλος (2006-07)
Μετά την αποχώρηση των αδερφών Επιτροπούλου, ο Στέφανος συνέχισε να ζει όπως και πριν με τη μητέρα του, τα παιδιά του αλλά και τη πρώην γυναίκα του. Παρ' όλα αυτά, η Πίτσα με τη Νάταλι διατήρησαν τη φιλία τους ακόμα κι αν δεν έγιναν συμπεθέρες όπως θα ήθελαν. Ο Στέφανος μαζί με τον Θόδωρο ταξιδεύουν στην Άνδρο και εκεί γνωρίζει μια πανέμορφη κοπέλα, τη Δανάη (Ναταλία Λιονάκη), μαζί με τη φίλη της, Ναυσικά (Φαίδρα Δρούκα). Όμως η Δανάη είναι αρραβωνιασμένη με τον Τέλη (Κώστας Κρομμύδας) και δειλιάζει, αφού από τη μια θέλει να αφεθεί, μιας και με τον Τέλη η σχέση είναι τυπική, μόνο και μόνο γιατί το ήθελε ο θετός πατέρας της, ο Ιάσων (Δημήτρης Καλλιβωκάς), ο οποίος παρ' όλα αυτά της έχει τρελή αδυναμία. Γι' αυτό τον λόγο παρουσιάστηκε με ψεύτικο όνομα ως Μαρίνα. Όταν όμως συνειδητοποιεί ότι είναι συνάδελφοι στο αρχηγείο στόλου, τα πράγματα περιπλέκονται πιο πολύ και δεν μπορεί να αποκαλυφθεί ως Μαρίνα και επέμενε ότι είναι η Πλωτάρχης Οικονομικών, Δανάη Κριεζή. Έτσι λοιπόν, ο Στέφανος αποφασίζει να παίξει το παιχνίδι της. Ο Ιάσων γίνεται πολύ καλός φίλος με τη Πίτσα και τη Νάταλι, κι αυτό γίνεται η αιτία να έρθουν κοντά αλλά σαν συνάδελφοι. Η Δανάη τώρα εμφανίζεται και ως Μαρίνα και ως Δανάη στον Στέφανο με αποτέλεσμα να τον κάνει να πιστεύει ότι είναι δίδυμες. Κάποια στιγμή, όταν όλα βγαίνουν στην επιφάνεια, ο Στέφανος πληγωμένος τη χωρίζει και δεν ακούει κουβέντα για επανασύνδεση. Στο μεταξύ, στην αρχή της σεζόν όσο προσπαθεί να διαλευκάνει την υπόθεση, κάνει την εμφάνιση της μια παλιά φίλη του Θόδωρου και του Στέφανου, η Ελένη (Υρώ Λούπη), η οποία από μικρή ήταν πολύ ερωτευμένη με τον Στέφανο. Μάλιστα, αποκαλύπτει στον Θόδωρο ότι αυτός ήταν ο λόγος που έλειπε τόσο καιρό στις Βρυξέλλες, ότι δεν μπορούσε να τον βλέπει χωρίς να τον έχει δικό της. Η Πίτσα, έχοντας αντιληφθεί τι γίνεται, προσπαθεί να τους φέρει πιο κοντά. Όσον αφορά τη Δανάη, κάποια στιγμή τα βρήκαν με τον Στέφανο, ενώ η φίλη της η Ναυσικά με τον Θόδωρο. Όμως ο Τέλης δεν το αφήνει να περάσει έτσι και κάνει τα πάντα για να την κερδίσει. Στο τέλος, η Δανάη επέλεξε τον Τέλη και ο Στέφανος ερωτεύτηκε και παντρεύτηκε την Ελένη. Η Δανάη ζήτησε συγνώμη από τον Στέφανο και την Ελένη για την επίθεση που της έκανε. Η Χριστίνα παντρεύτηκε τον Τζώνη, η Πίτσα τον διευθυντή του καναλιού που παρουσίαζε την εκπομπή της με την Πολίτικη Κουζίνα, ενώ παντρεύτηκε και η Νάταλι. Η υπηρέτρια της, Ρόζα (Ελένη Καρακάση) παντρεύτηκε τον Λευτέρη και η Νάταλι τους έγραψε το μισό σπίτι της. Τέλος, έδειξε 5 χρόνια μετά πως είχαν τα πράγματα με τον Στέφανο παππού, τον Θέμη φωτογράφο, τη Πίτσα και τη Νάταλι τρισευτυχισμένες με τους συζύγους τους, τη Ρόζα και τον Λευτέρη παντρεμένους με παιδί, την Ελένη έγκυο, την πρώην σύζυγο του επίσης παντρεμένη, τη Στέφανι να σπουδάζει στον Λονδίνο, ενώ η μικρότερη ζούσε με τη μητέρα της στη Γαλλία. Μόνο ο Θόδωρος έμεινε μοναχός του να τον περιτριγυρίζουν διάφορες γυναίκες.
Στέφανος Φωτιάδης
Πλοίαρχος Φρεγάτας, ζωντοχήρος με δύο και παιδιά στην εφηβεία και με τη μητέρα του να τα μεγαλώνει. Στην αρχή, εμφανίστηκε ως αδιόρθωτος γυναικάς που "σουρτούκευε" όπως έλεγε η μητέρα του και βλέπουμε σταδιακά να συμμαζεύεται και να γίνεται πιο έντιμος απέναντι στις γυναίκες. Σαν πατέρας εμφανίστηκε ως αυταρχικός και δεσποτικός, αλλά με απέραντη αγάπη απέναντι στα παιδιά του. Όταν όμως εμφανίστηκαν στη ζωή του η Σοφία και η Τζένη, όλα άλλαξαν. Αν και στην αρχή είχε σχέση με τη Τζένη, αγαπούσε πιο πολύ τη Σοφία, που μέχρι τα τέλη του δεύτερου κύκλου ήταν μαζί με ένα παιδί.
Τον ρόλο ερμήνευσε ο Πάνος Μιχαλόπουλος.
Πίτσα Φωτιάδη
Μητέρα του Στέφανου και γιαγιά του Θέμη, της Χριστίνας, της Στέφανι, καθώς και του μωρού της Σοφίας. Μεγάλωσε εκείνη τον Θέμη και τη Χριστίνα, αφού η μητέρα τους τα εγκατέλειψε. Από τότε που γνώρισε τη Σοφία, έβαλε στόχο να τη κάνει νύφη της, όπως όλοι ήθελαν και περισσότερο η Σοφία και ο Στέφανος. Αλλά μετά απογοητεύτηκε που βάφτισε το μωρό κρυφά απ' όλους και δεν έδωσε το όνομα της, παρόλα αυτά ποτέ δεν σταμάτησε να την αγαπάει όπως και ο Στέφανος, ακόμα και φιλικά...
Τον ρόλο ερμήνευσε η Κάρμεν Ρουγγέρη.
Σοφία Επιτροπούλου
Τον ρόλο ερμήνευσε η Μπέσυ Μάλφα.
Τζένη Επιτροπούλου
Επιχειρηματίας με επιτυχίες στη δουλειά της και αποτυχίες στον έρωτα. Δυναμική, φλογερή, γήινη, ήξερε καλύτερα απ' όλους τι ήθελε, αλλά πάντα εμφανιζόταν αδικημένη και πονεμένη. Στον πρώτο κύκλο τα είχε με τον Στέφανο, ενώ αργότερα τον χώρισε. Όταν κατάλαβε ότι αγαπούσε περισσότερο τη Σοφία και ήθελε να ζήσει την υπόλοιπη ζωή του με αυτή, έκανε πίσω και προσπάθησε να διαλευκάνει την υπόθεση. Στο τέλος του δεύτερου κύκλου αποφάσισε να πάει να ζήσει στο εξωτερικό και να κάνει εκεί την καριέρα της ως ηθοποιός.
Τον ρόλο ερμήνευσε η Ζέτα Δούκα.
Νάταλι Επιτροπούλου
Μητέρα της Σοφίας και της Τζένης. Μια καλόκαρδη, συμπαθητική, αστεία, επικριτική, αφελής και ελαφρώς τρελή και απογοητευμένη με τις κόρες της. Στην αρχή, γνωρίστηκε τυχαία με τη Πίτσα μέσα από μια παρεξήγηση, αλλά μετά τα βρήκαν κι έγιναν πολύ καλές φίλες και φιλοδοξούσαν να γίνουν και συμπεθέρες, κάτι που δυστυχώς δεν έγινε. Στο τέλος, ανέλαβε εκείνη όλη την επιχείρηση του άντρα της.
Τον ρόλο ερμήνευσε η Ρίκα Διαλυνά.
Θόδωρος Πορτοκάλης
Τον ρόλο ερμήνευσε ο Γιώργος Κωνσταντής.
Δανάη (Μαρίνα) Κριεζή
Εμφανίστηκε στον τρίτο κύκλο. Όμορφη, ρομαντική, ονειροπόλα, ερωτεύτηκε και εκείνη τον Στέφανο, αλλά οι ανασφάλειες της και ο αρραβώνας της με τον Τέλη δεν της επέτρεψαν να ευδοκιμήσει η σχέση της με τον Στέφανο. Στο τέλος, παντρεύτηκε τον Τέλη κι ετοιμαζόταν να του φέρει ένα μωρό.
Τον ρόλο ερμήνευσε η Ναταλία Λιονάκη.
Ελένη Χαραλαμπίδου
Μια ήρεμη γλυκιά και συμπαθητική γυναίκα, που από πάντα ήταν πολύ ερωτευμένη με τον Στέφανο. Έκρυβε τα συναισθήματα της για πολλά χρόνια, μέχρι που στο τέλος αποφάσισε να το δείξει και να τον κάνει δικό της. Τελικά τα κατάφερε και μετά την αποδοχή της από την οικογένεια Φωτιάδη, που τη δέχτηκαν όλοι μετά χαράς, ανέβηκε τα σκαλιά της εκκλησίας με τον Στέφανο πλάι της.
Αυτό που ξεχώρισε την Ελένη από οποιαδήποτε άλλη γυναίκα, ακόμη κι από τη Σοφία, στη ζωή και στη καρδιά του Στέφανου, ήταν το γεγονός πως ήταν πρόθυμη να θυσιάσει τα πάντα για εκείνον και να είναι κοντά του επειδή τον αγαπούσε πάρα πολύ, τον καταλάβαινε απόλυτα, πράγμα που τελικά ίσχυε και για τον Στέφανο, ο οποίος κι εκείνος τη λάτρευε και συνειδητοποίησε μετά από πολλές εμπειρίες και καταστάσεις πώς η Ελένη ήταν η γυναίκα της ζωής του. Οι υπόλοιπες γυναίκες, η Σοφία, η Τζένη, η Μαίρη και η Δανάη, ναι μεν τον αγαπούσαν και ήταν σημαντικά πρόσωπα στη ζωή του Στέφανου, αλλά όπως φαινόταν κάθε φορά καμία δεν ήταν πρόθυμη να τον αγαπήσει ολοκληρωτικά και να υποχωρήσει σε κάποια ζητήματα, αντίθετα πάντα υπήρχε κάτι πιο σημαντικό από τον Στέφανο στις ζωές τους που τις έκανε να φεύγουν μακριά του είτε αυτό ήταν η καριέρα, είτε οι κοινωνικές συμβάσεις, είτε ο εγωισμός.
Τον ρόλο της Ελένης ερμήνευσε η Υρώ Λούπη.
Ιάσων Χατζηδούκας
Ο θετός πατέρας της Δανάης. Τη μεγάλωσε σαν δικό του παιδί και της είχε τρελή αδυναμία. Την αρραβώνιασε με τον Τέλη για να ενώσουν τις περιουσίες τους. Έγινε πολύ καλός φίλος με τη Νάταλι και τη Πίτσα, οι οποίες τον φλέρταραν, αν κι εκείνος ήθελε τη Ρόζα.
Εξωτερικοί σύνδεσμοι
Ώρα η καλή Κατηγορία:Ελληνικές κωμικές τηλεοπτικές σειρές
Βάθη Κιλκίς
Η Βάθη είναι ημιορεινό χωριό του νομού Κιλκίς σε υψόμετρο 400 μέτρων.
Παραπομπές
Κατηγορία:Δήμος Κρουσσών Κατηγορία:Χωριά του νομού Κιλκίς Κατηγορία:Δήμος Κιλκίς
Υγεία στην Τουρκική Δημοκρατία της Βόρειας Κύπρου
Η Τουρκική Δημοκρατία της Βόρειας Κύπρου έχει δημόσιο σύστημα υγείας το οποίο είναι διαθέσιμο σε όλους εκείνους που έχουν κοινωνική ασφάλιση, συμπεριλαμβανομένων των συντρόφων και παιδιών. Η χρήση των υπηρεσιών έκτακτης ανάγκης και ατυχημάτων είναι δωρεάν για όλους. Το 2010, 2023 ασθενείς στάλθηκαν για θεραπεία στην Τουρκία με δημόσια δαπάνη, το 22% για καρδιαγγειακή νόσο και 16% για τη θεραπεία του καρκίνου. Υπάρχουν επίσης ιδιωτικά νοσοκομεία και ιδιωτικά πολυιατρεία, ενώ υπάρχει και η δυνατότητα νοσηλείας σε κλινικές της Δημοκρατίας της Κύπρου.
Το προσδόκιμο ζωής για τους άνδρες στη ΤΔΒΚ είναι 78 ετών και για τις γυναίκες 83 ετών.
Παραπομπές
Κατηγορία:Υγεία στην Τουρκική Δημοκρατία της Βόρειας Κύπρου Κατηγορία:Υγειονομική περίθαλψη ανά χώρα
Μπρατζ Κουμάρ Νεχρού
Ο Μπράτζ Κουμάρ Νεχρού (Αγγλικά: Braj Kumar Nehru, 4 Σεπτεμβρίου 1909 – 31 Οκτωβρίου 2001) ήταν Ινδός διπλωμάτης και μέλος της πολιτικής οικογένειας Νεχρού - Γκάντι.
Βιογραφικά στοιχεία
Γεννήθηκε στο Αλλαχαμπάντ της πολιτείας Ούταρ Πραντές και ήταν γιος του Μπριτζαλάλ Νεχρού, πολιτικού και πρώτου ξαδέρφου του Τζαβαχαρλάλ Νεχρού. Σπούδασε στο πανεπιστήμιο της Οξφόρδης, στο London School of Economics και στο πανεπιστήμιο του Αλλαχαμπάντ.
Την περίοδο 1961 - 1968 διετέλεσε πρέσβης της Ινδίας στα Ηνωμένα Έθνη ενώ την περίοδο 1973 - 1978 χρημάτισε πρέσβης στο Λονδίνο. Υπηρέτησε επίσης ως κυβερνήτης αρκετών πολιτειών της Ινδίας όπως του Γκουτζαράτ (1984 - 1986), Ναγκαλάντ (1968 - 1973), Τρίπουρα (1972 - 1973), Τζαμού και Κασμίρ (1981 - 1984) κ.α. Το 1981 διαφώνησε με την ξαδέλφη του και πρωθυπουργό της Ινδίας, Ίντιρα Γκάντι, με την απόπειρα της τελευταίας να αλλάξει τον εκλεγμένο ηγέτη της περιοχής.
Το 1961 του προσφέρθηκε η γενική γραμματεία των Ηνωμένων Εθνών, αρνήθηκε όμως. Όπως έγραψε στα απομνημονεύματά του για την απόφαση αυτή μετάνιωσε αργότερα.
Απεβίωσε στις 31 Οκτωβρίου του 2001. Ήταν παντρεμένος και είχε αποκτήσει τρία παιδιά.
Πηγές
Κατηγορία:Ινδοί διπλωμάτες Κατηγορία:Ινδοί πολιτικοί